Winter is die ideale tyd om jou tuinontwerp te heroorweeg wanneer dit kaal gestroop is. Dit is ook die beste tyd om opknappings te doen sonder om die tuin se somerskoonheid te versteur. Hier is ’n paar voorstelle van die Life is a garden-span om jou tuin in ’n oase te omskep.
Is daar dele van jou grasperk wat uiters kaal lyk as gevolg van oorbenutting of skaduwee? Oorweeg ’n nie-plantoppervlak met plaveisel, dwarslêers, gruis, klippies, basskyfies of ander materiale. Dit sal die tuinoppervlak ’n nuwe voorkoms gee en die tuin tekstuurkontras bied.
’n Grasperk met ’n steil helling maak dit baie moeilik om te sny. Skep eerder ’n rotswand op die helling, of plant ’n verskeidenheid grondbewaringsplante daar. As jy meervlakkige ruimte in die tuin wil skep, bou ’n keermuur – reguit of geboë – en ’n stel trappe om verskillende vlakke in die tuin te bereik. Dit is nie net prakties nie, die verskeie vlakke maak ook die tuin interessant. Jy kan selfs ’n dam of kanaal aan die voet van die muur installeer met spuite wat in die muur self geplaas word.
Oorheers die tuinmure jou tuin? Verf dit houtskoolgrys of plant klimplante daarteen. Hierdie plante is terug in die mode aangesien hulle ekohabitats voorsien, en wanneer dit teen huismure aangeplant word, hou dit die huis warmer in die winter en koeler in die somer. In ’n formele tuin kan ’n reeks traliewerkpanele teen die mure tot die algehele ontwerp bydra.
Pleks daarvan om die hele tuin met die eerste oogopslag te sien, skep belangstelling deur dit in aparte dele te verdeel met hoekies en draaitjies waar jy moet ingaan ten einde die hele tuin te waardeer. In ’n groot tuin kan dit maklik gedoen word met ’n bedding skermplante met ’n oop gedeelte wat toegang tot die verborge dele bied. Gebruik smal naaldbome of latwerk en ’n boog in kleiner tuine. ’n Hoek van die tuin is ’n goeie plek vir ’n geheime hoekie, maak nie saak wat die grootte van die hooftuin is nie. As jy ’n groot tuin het, bou jy net een of meer paaie wat lei tot die verborge plekkie in jou tuin.
Is daar iets in jou wintertuin wat die oog lok? Indien nie, maak ’n fokuspunt in daardie areas van jou tuin wat gewoonlik die oog trek, byvoorbeeld aan die einde van ’n oprit, ’n wandelpaadjie of ’n uitkykpunt. Maak seker dat die fokuspunt in verhouding tot die tuin is. Jy kan byvoorbeeld in ’n groot tuin ’n gazebo, ’n dammetjie en fontein, ’n groot standbeeld of ’n opvallend gevormde immergroen boom soos ’n palmboom installeer. In ’n klein tuin kan jy ’n urn, ’n groot pot, ’n kleinerige fontein of ’n bankie gebruik.
Winter is die beste tyd om gevaarlike en laaggroeiende takke van die bome in jou tuin te verwyder. Dit laat meer lig in die tuin toe sodat plante onder bome beter kan groei. Miskien het jy ’n boom wat só groot is dat dit jou tuin se groei en skoonheid benadeel. As dit ’n verklaarde indringer is, kan jy dit ook professioneel laat verwyder. Dit hoef dalk nie nodig te wees om ’n nie-indringende eksotiese boom te verwyder nie. Regverdige snoei kan die probleem oplos. ’n Opgeleide boomdeskundige sal jou professionele raad kan gee. Om die naaste boomkenner te vind, kontak die Suid-Afrikaanse Instituut vir Tuinargitekte (Sali) per e-pos by val@sali.co.za of besoek www.sali.co.za.
Is dit tyd om jou swembad te vervang? ’n Omgewing van moderne stene sal dadelik ’n kontemporêre voorkoms gee, terwyl rustieke dwarslêers ’n natuurlike tuinstyl aanvul. Terwyl jy opknappings doen, kan jy ook ’n ontspanningsarea inrig. As die binnekant van jou swembad opknapping benodig, kontak die Nasionale Spa- en Swembadinstituut van Suid-Afrika by 011 791 1177 vir raad oor toepaslike behandeling of verf, of vir kontrakteurs.
“Daar was die man wat ’n verhouding met Sue wou hê en sy het glad nie belanggestel nie. Sy het dit vir hom gesê en hy kon dit nie hanteer nie," vertel sy aan Huisgenoot.
“Hy het stil geword en haar nie meer gepla nie. Ons, haar ma veral, was verheug dat hy eindelik tot sy sinne gekom het.”
“Ons het ’n privaat speurder aangestel om die saak te ondersoek omdat die polisie nie veel doen nie. Ná verskeie doodloopstrate het die speurder Maandagaand ’n leidraad opgevolg wat gelei het tot die deursoek van ’n huis waar Siam glo aangehou word.”
Volgens North Glen News, ’n plaaslike gemeenskapkoerant, is Siam se skoene op die toneel gevind waar sy laas gesien is.